Komission kertomus Euroopan parlamentille budjettikohdan B5-504 "EHTY:stä rahoitettujen toimien asteittaista siirtämistä yleiseen talousarvioon edistävät toimet" täytäntöönpanosta /* KOM/2002/0154 lopull. */





KOMISSION KERTOMUS EUROOPAN PARLAMENTILLE budjettikohdan B5-504 "EHTY:stä rahoitettujen toimien asteittaista siirtämistä yleiseen talousarvioon edistävät toimet" täytäntöönpanosta SISÄLLYSLUETTELO TIIVISTELMÄ 1. Johdanto 1.1 Oikeusperusta 1.2 Tavoitteet ja tulosodotukset 1.3 Talousarvio 1.4 Henkilöresurssit 2. Hankkeen kehittäminen 2.1. Alustava selvitys täytäntöönpanosta 2.2 Uusi lähestymistapa ja yhteistyökumppaneiden löytäminen 2.3 "Eurofer-takausrahasto" -hankkeen toteutettavuus 2.4 "Eurofer-takausrahaston" täytäntöönpanovaiheet 3. Yhteistyökumppanit 3.1 Eurofer 3.2 Rahoitusvälittäjät 4. Täytäntöönpanovälineet 4.1 Euroopan komission ja Euroferin välinen sijoitus- ja hallintasopimus (FMA-sopimus) 4.2 Euroferin ja rahoitusvälittäjien väliset takaussopimukset 4.3 Takaukset (takausehdot) 5. Komission suorittama hankkeen seuranta ja raportointi 5.1 Seuranta 5.2 Raportointi Liite Budjettikohtaa B5-504 koskeva budjettiviranomaisen selvitysosa TIIVISTELMÄ Budjettikohdassa B5-504 ("EHTY:stä rahoitettujen toimien asteittaista siirtämistä yleiseen talousarvioon edistävät toimet" - ks. liite) varataan kaksi miljoonaa euroa pilottihankkeeseen, jolla testataan niiden toimenpiteiden toteutettavuutta, jotka on tarkoitettu alueiden, "joiden hiili- ja terästeollisuus on kärsinyt teollisista uudelleenjärjestelyistä" hyväksi. Hanke toteutettiin vuonna 2001 perustamalla takausrahasto, jolla on tarkoitus tukea innovatiivisia pk-yrityksiä työpaikkojen luomisessa näillä alueilla. Takausrahastoa hallinnoi komission puolesta ja lukuun Euroopan rauta- ja terästeollisuuden liitto Eurofer. Eurofer myöntää takauksia, joilla katetaan osittain lainoja ja pääomasijoituksia, joita erikoistuneet rahoitusvälittäjät myöntävät innovatiivisille, myös toimintaansa aloittaville, pk-yrityksille alueilla, "joiden hiili- ja terästeollisuus on kärsinyt teollisista uudelleenjärjestelyistä". Jotta pilottihanke voitiin toteuttaa taloudelliselta kannalta tehokkaasti kahden miljoonan euron enimmäisbudjetilla, se oli tarpeen rajoittaa maantieteellisesti tiettyihin EU:n jäsenvaltioihin ja alueisiin. Alueet sijaitsevat Belgiassa (Wallonia), Ranskassa, Saksassa (Dortmund) ja Yhdistyneessä kuningaskunnassa. Tämä lähestymistapa on myös EU:n kivihiiliteollisuuden etujen mukainen, sillä suurin osa perinteisistä kivihiilialueista Belgiassa, Ranskassa ja Yhdistyneessä kuningaskunnassa sekä "Ruhrin alue" (Dortmund) kuuluvat maantieteellisesti hankkeen piiriin. Takausrahaston edunsaajina ovat yleensä pk-yritykset, jotka edustavat "uutta taloutta" tai muita innovatiivisia teollisuus- tai palvelualoja, joilla pienet ja keskisuuret sekä uudet yritykset tavallisesti toimivat. Takausrahasto katsottiin tämän budjettikohdan toteuttamiseen sopivimmaksi välineeksi sen vuoksi, että sen kerrannaisvaikutukset ovat suuremmat kuin suorien lainojen tai avustusten. Takausten tarkoituksena on tukea työpaikkojen luomista siten, että pk-yrityksille luodaan paremmat mahdollisuudet saada sijoituspääomaa (lainoja ja/tai pääomasijoituksia) kyseisillä alueilla. Uuden välineen tärkeimpänä tavoitteena on jatkaa kehittämistuen myöntämistä hiili- ja terästeollisuusalueille sen jälkeen, kun EHTY:n perustamissopimuksen voimassaolo heinäkuussa 2002 päättyy. Suurin osa kohdealueista, jotka on edellä mainitun budjettikohdan selitysosassa määritelty alueiksi, "joiden hiili- ja terästeollisuus on kärsinyt teollisista uudelleenjärjestelyistä", on aiemmin saanut EHTY:n perustamissopimuksen 56 artiklassa määrättyjä uudelleensuuntautumiseen tarkoitettuja lainoja. Yhteistyö pk-yritysten tukemiseen ja työpaikkojen luomiseen erikoistuneiden kokeneiden ulkopuolisten kumppaneiden (rahoitusvälittäjien) kanssa on omiaan edistämään jatkossa hankkeen menestymistä. Jos pilottihanke osoittaa, että väline vastaa markkinoiden tarpeita, laajempi jatko-ohjelma, jonka piiriin kuuluisivat kaikki EU:n jäsenvaltiot sekä ehdokasmaat, on mahdollinen. 1. Johdanto 1.1. Oikeusperusta Kertomus annetaan Euroopan parlamentille Euroopan yhteisöjen vuoden 2000 talousarvion budjettikohtaa B5-504N koskevassa budjettiviranomaisen laatimassa vuoden 1999 selvitysosassa esitetyn vaatimuksen [1] johdosta. [1] Ks. liite. Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [2] 37 kohdan a alakohdan i luetelmakohdan mukaan kyseisen budjettikohdan täytäntöönpanemiseksi ei tarvita erityistä oikeusperustaa, koska kyse on pilottihankkeesta. [2] EYVL C 172, 18.6.1999, s. 1. 1.2 Tavoitteet ja tulosodotukset 1.2.1 Yleinen tavoite Budjettikohdan B5-504 mukaisten toimenpiteiden yleisenä tavoitteena on rahoittaa toimet, joilla helpotetaan EHTY:stä rahoitettujen toimien ja yleisen talousarvion ohjelmien, etenkin rakennerahastojen ja tutkimusta käsittelevien ohjelmien, välistä siirtymää. Tavoitteena on edistää hiili- ja terästeollisuuden rakennemuutokseen liittyvien innovatiivisten pk-yritysten perustamista. 1.2.2 Erityistavoite Pilottihankkeen erityistavoitteena on lisätä innovatiivisten pk-yritysten investointitoimintaa tukemalla työpaikkojen luomista niillä EU:n alueilla, joiden hiili- ja terästeollisuus on teollisten uudelleenjärjestelyjen kohteena. 1.2.3 Tulosodotukset: - Innovatiivisten pk-yritysten investoinnit alueilla, joiden hiili- ja terästeollisuus on teollisten uudelleenjärjestelyjen kohteena. - Uusien työpaikkojen luominen - Tämänkaltaisen pk-yritysten takausrahaston käytännön toteutettavuuden tarkistaminen. Vuonna 2003 annettavan seuraavan kertomuksen perusteella voidaan suunnitella vastaavaa laajempaa hanketta. 1.3 Talousarvio Maksusitoumukset, milj. euroa: >TAULUKON PAIKKA> Maksut, milj. euroa: >TAULUKON PAIKKA> Kustannuslaskelma: Kaksi miljoonaa euroa on enimmäismäärä. Kokonaiskustannusten tarkan määrän, joka ei saa ylittää kahta miljoonaa euroa, arvioidaan jäävän alle tämän enimmäismäärän. On todennäköistä, että suurinta osaa myönnetyistä takauksista ei tulla vaatimaan maksettavaksi. 1.4 Henkilöresurssit Koska Eurofer hoitaa itse takausrahaston hallinnoinnin, komission suorittamaa seurantaa varten ei tarvita lisähenkilöstöä. Henkilöstötarve voidaan hoitaa käyttämällä tehtävään EHTY:n lainajärjestelyjen hallinnoinnista aikaisemmin vastannutta komission henkilöstöä. 2. Hankkeen kehittäminen 2.1 Alustava selvitys täytäntöönpanosta Budjettikohdan täytäntöönpano annettiin marraskuussa 1999 ECFIN-FOS-pääosastolle sen jälkeen kun oltiin oltu yhteydessä useisiin pääosastoihin (muun muassa ECFIN, EMPL, ENTR, REGIO, RTD, BUDG, FC). Vuoden 1999 lopussa ja kevään 2000 aikana täytäntöönpanosta tehdyissä alustavissa selvityksissä todettiin, että budjettikohtaa ei ole mahdollista panna täytäntöön 2 miljoonan euron enimmäisbudjetilla, jos kaikki EU:n jäsenvaltiot ja ehdokasmaat osallistuvat hankkeeseen, kuten Euroopan parlamentin budjettivaliokunta ehdotti. Käytännössä tämä olisi merkinnyt EU:n rahoitusosuuden "täydentävyyden" menetystä. Lisäksi toteutettavuus olisi kärsinyt, jos tämänkokoisella budjetilla olisi yritetty kattaa kaikki budjettivaliokunnan huomautuksissa esitetyt kohteet. Budjettikohtaa ei myöskään ollut mahdollista yhdistää muihin olemassa oleviin yhteisön välineisiin. Lisäksi jonkin uuden, erillisen rahoitusvälineen käyttöön ottaminen näissä budjettirajoissa olisi johtanut riittämättömään kustannus/hyöty -suhteeseen. 2.2 Uusi lähestymistapa ja yhteistyökumppaneiden löytäminen Edellä esitettyjen syiden vuoksi budjettikohdan täytäntöönpanemiseksi oli keksittävä uusi lähestymistapa. Maantieteellistä kattavuutta päätettiin vähentää siten, että hankkeen kohteeksi valittiin vain muutama jäsenvaltio ja alue, minkä jälkeen hanketta varten ajateltua rahoitusmuotoa muutettiin. Sen sijaan että oltaisiin luotu erillinen rahoitusväline (kuten lainarahoitus tai avustus), kävi selväksi, että nykyisiä pk-yritysten tukimuotoja täydentävällä välineellä saataisiin parempi kustannus/hyöty -suhde. Näin päädyttiin erityisen pk-yritysten takausrahaston perustamiseen jo toiminnassa olevien takausrahastojen tapaan, esimerkkinä kasvua ja työllisyyttä koskevassa aloitteessa [3] perustettu pk-yritysten takausjärjestelmä (jota Euroopan investointirahasto hallinnoi). [3] Neuvoston päätös 98/347/EY, 19.5.1998, EYVL L 155, 29.5.1998, s. 43. Sen jälkeen EIR:n ja EIP:n kanssa neuvoteltiin pienen pilotti- tai kokeilurahaston hallinnoinnista ja kävi ilmi, että ne olivat haluttomia ottamaan hoitaakseen tämänkokoista erityisrahastoa. Rahastoa hallinnoimaan oli sen vuoksi löydettävä joku ensi sijassa voittoa tavoittelematon kumppani, joka sekä kykenisi että olisi valmis hyväksymään komission erityisehdot. EIR:n ja EIP:n lisäksi otettiin yhteyttä useisiin hiilialan yrityksiin ja järjestöihin [4], jotka kieltäytyivät komission yhteistyötarjouksesta. [4] Esim. CESCO (European Solid Fuel Association), Gesamtverband des deutschen Steinkohlebergbaus, Essen ja RAG Coal International, Essen. Syyskuussa 2000 takausrahaston hallinnoinnista tehtiin väliaikainen esisopimus Euroopan rauta- ja terästeollisuuden liiton Euroferin kanssa. Sen päätoimipaikka sijaitsee Brysselissä. Eurofer oli paras ja järkevin mahdollinen kumppani. Sillä on laaja edustus ja pitkä kokemus suurten, myös Euroopan komission yhteisrahoittamien, hankkeiden hoitamisessa. Lisäksi se pystyy yhteistyöhön kokeneiden välittäjien kanssa hankkeen erityisalalla. 2.3 "Eurofer- takausrahasto" -hankkeen toteutettavuus "Eurofer-takausrahastoa" koskevan pilottihankkeen toteutettavuutta puoltavat seuraavat seikat: 1. Hanke on 6. toukokuuta 1999 [5] tehdyn toimielinten välisen sopimuksen (IIA) 37 kohdan a alakohdan i luetelmakohdan [6] mukainen, koska [5] Ks. edellä 1.1; EYVL C 172, 18.6.1999, s. 1. [6] Artikla koskee "kokeiluluonteisia pilottihankkeita, joiden tarkoituksena on toiminnan toteutettavuuden ja sen hyödyllisyyden selvittäminen". a) se täyttää kriteerin "määrärahat kokeiluluonteisiin pilottihankkeisiin, joiden tarkoituksena on toiminnan toteutettavuuden ja sen hyödyllisyyden selvittäminen" b) sitä vastaavat maksusitoumusmäärärahat on otettu talousarvioon vain yhdeksi varainhoitovuodeksi (enimmäisajan ollessa IIA-sopimuksen 37 kohdan a alakohdan i luetelmakohdan mukaan kaksi varainhoitovuotta) ja c) hankkeen 2 miljoonan euron kokonaismäärä jää 37 kohdan a alakohdan i luetelmakohdassa kyseisille pilottihankkeille määrätyn 32 miljoonan euron enimmäismäärän alle. 2. Hanke on pk-yrityksiä koskevan komission politiikan mukainen sekä yleisesti että EHTY:n voimassaolon päättymistä koskevien valmistelujen osalta, mitä tulee a) tavoitteeseen luoda työpaikkoja tukemalla innovatiivisia pk-yrityksiä b) työpaikkojen luomisessa käytettäviin välineisiin (takausjärjestelmä) c) hallinnointitapaan (puitesopimus yhden organisaation kanssa, joka hoitaa yhteydet erikoistuneisiin rahoitusvälittäjiin) d) EHTY:n toiminnan lakkauttamista ja asteittaista yleiseen talousarvioon siirtämistä koskeviin tavoitteisiin. 3. Hanke on toissijaisuusperiaatteen mukainen: hiili- ja terästeollisuusalueiden taloudelliseen kehittämiseen erikoistuneilta laitoksilta saatujen tietojen mukaan samoille alueille suunniteltua samantapaista kansallista tai yhteisön välinettä ei ole. 4. Hanke on Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen 2 artiklassa säädetyn taloudellisuuden ja moitteettoman varainhoidon periaatteen mukainen, sillä a) rahaston hallinnoinnin antaminen ulkopuolisten hoidettavaksi merkitsee sitä, että komission tehtäväksi jää vain seuranta, minkä vuoksi toimenpiteiden kustannus/hyöty -suhde on hyvä b) takausvastuuta rajaamalla [7], riskin jakamisella [8] ja täydentävyydellä [9] varmistetaan budjettikohdan mukaisten yhteisön varojen optimaaliset kerrannaisvaikutukset [7] Eurofer-takausvastuu rajataan riskin ja salkun osalta. [8] Riskit on jaettava rahoitusvälittäjän kanssa. [9] Eurofer-takausten käyttö rajoitetaan tapauksiin, joissa muita takauksia, varsinkaan kaupallisia, ei ole saatavana. c) hankkeen täytäntöönpanosta valmisteltiin alustava kertomus vuonna 2001. Seuraava kertomus laaditaan vuonna 2003 ja loppukertomus sen jälkeen, kun takausrahasto on lakkautettu (noin vuonna 2011). 5. Hankkeella säästetään komission hallinnollisia resursseja, eikä hanke edellytä lisähenkilökuntaa (ks. edellä 1.4 kohta). 2.4 "Eurofer-takausrahaston" täytäntöönpanovaiheet Komission ja Euroferin välinen sijoitus- ja hallintasopimus (The Fiduciary and Management Agreement (FMA)) allekirjoitettiin 29. maaliskuuta 2001, sen jälkeen kun täytäntöönpanoehdotus oli muodollisesti hyväksytty 22. joulukuuta 2000 tehdyllä komission päätöksellä PE/2000/2821 [10]. Komissio siirsi huhtikuussa 2001 ensimmäisen erän (1,5 miljoonaa euroa) tätä varten perustetulle Euroferin sijoitustilille. Jäljellä oleva 0,5 miljoonan euron erä on suunniteltu maksettavaksi käytettävissä olevien budjettivarojen rajoissa heti kun hanke on edennyt niin, että se on perusteltua. [10] Ei julkaistu virallisessa lehdessä. FMA-sopimuksessa Eurofer sitoutuu myöntämään takauksia, joiden tarkoituksena on kattaa osittain rahoitusvälittäjien sellaisille innovatiivisille pk-yrityksille antamia lainoja ja näihin yrityksiin tehtyjä pääomasijoituksia, jotka sijaitsevat alueilla, joiden hiili- ja terästeollisuus on ollut teollisten uudelleenjärjestelyjen kohteena. Eurofer on valinnut tätä varten neljä rahoitusvälittäjää, jotka komissio on hyväksynyt: 1. SODIE France 2. SODIE S.A. Belgium 3. UK Steel Enterprise Limited 4. Venture Capital Dortmund GmbH ("Dortmund-hanke") Euroferin ja edellä lueteltujen rahoitusvälittäjien väliset puitesopimukset allekirjoitettiin loka-marraskuussa 2001. Eurofer myönsi ensimmäiset takaukset helmikuussa 2002. 3. Yhteistyökumppanit Euroferin hyvä maine ja hankkeeseen osallistuvien rahoitusvälittäjien saavuttamat tulokset vaikuttivat komission päätökseen toteuttaa hanke edellä esitetyllä tavalla juuri näiden yhteistyökumppaneiden kanssa. 3.1 Eurofer Euroopan rauta- ja terästeollisuuden liitto (Eurofer) perustettiin vuonna 1976. Sen jäseninä ja liitännäisjäseninä on teräsyrityksiä ja kansallisia terästeollisuuden liittoja kaikkialta Euroopan unionista sekä Keski- ja Itä-Euroopan maista. Vuonna 2000 Euroferiin kuuluvat EU:n jäsenyritykset tuottivat 155 miljoonaa tonnia raakaterästä, mikä vastaa 95 prosenttia EU:n kokonaistuotannosta. Keski- ja Itä-Euroopan maiden liitännäisjäsenet tuottivat 28 miljoonaa tonnia raakaterästä, mikä vastaa 95 prosenttia teräksen kokonaistuotannosta kyseisellä alueella. Euroferin tavoitteena on toimia yhteistyössä kansallisten liittojen ja yritysten kanssa kaikissa asioissa, jotka vaikuttavat Euroopan terästeollisuuden kehitykseen. Lisäksi sen tehtävänä on edustaa jäsentensä yhteisiä etuja kolmansiin osapuoliin, muun muassa yhteisön toimielimiin ja muihin kansainvälisiin järjestöihin nähden. Euroferilla on huomattavaa kokemusta sekä näyttöä osaamisestaan suurten hankkeiden hoidossa: "Yritysten tukiohjelma" ("Business Support Program") (Sopeuttamistuki Keski- ja Itä-Euroopan terästeollisuusliitoille maiden Euroopan unioniin liittymistä varten) Kesto: heinäkuusta 2000 kesäkuuhun 2002 Kokonaisbudjetti: 1,1 miljoonaa euroa EY:n osuus: 880 000 euroa. "Muutoksenhallinta ja henkilöresurssit" ("Management of Change and Human Resources") (Tärkeimpien eurooppalaisten teräksentuottajien kanssa yhteistyössä tehty tutkimus teollisuudenalalla tapahtuneista muutosprosesseista ja siitä, miten rakentavasti ne ovat vaikuttaneet Euroopan terästeollisuusalan työnantajien ja työntekijöiden välillä käytävään vuoropuheluun) Kesto: joulukuusta 1996 kesäkuuhun 2000 Kokonaisbudjetti: > 450 000 euroa EY:n osuus: 300 000 euroa. 3.2 Rahoitusvälittäjät 3.2.1 SODIE France SODIE [11] France on USINORin tytärorganisaatio, ja se perustettiin vuonna 1983. Tällä hetkellä siitä on 55 prosenttia USINORin [12] ja 45 prosenttia pankin [13] omistuksessa. Sen liiketoimintana on kehittämistyö. Se antaa rahoitusneuvontaa ja käytännön neuvoja pääasiassa pk-yrityksille ja toimintaansa aloittaville yrityksille. Lisäksi se tarjoaa työssä oleville tai työttömille sekä koulutusta että ammatillista tukea. SODIE on vuodesta 1983 alkaen tukenut noin 8 000 yritystä, mikä tarkoittaa keskimäärin 450 yritystä vuodessa. Tukea saaneet yritykset ovat luoneet yli 100 000 työpaikkaa. Samanaikaisesti on tuettu noin 20 000:n työssä olevan tai työttömän koulutusta ja liikkuvuutta. [11] Société pour le développement de l'industrie et de l'emploi. [12] SODISIDin kautta, joka on Usinorin kokonaan omistama. [13] Caisse des Dépôts et Consignations -pankin tytäryhtiö SCET. Tänä päivänä SODIE tekee yhteistyötä useiden Ranskan ja Belgian valtion viranomaisten kanssa kaikilla tasoilla. Yhteistyötä tehdään myös kaikenkokoisten yritysten kanssa yli 30 työllisyysalueella. SODIEn asiakasluettelo on pitkä. Siihen kuuluu kaupunkeja ja ministeriöitä sekä sellaisia tunnettuja suuryrityksiä kuin ALCATEL ja IBM. 3.2.2 SODIE Belgium SODIE Belgium on SODIE France:n äskettäin perustettu sivuliike. Se perustettiin USINORin hankittua 75 prosenttia COCKERILL-SAMBRE SA:n osakepääomasta. Sen tehtävänä on luoda 4 000 uutta työpaikkaa Walloniaan pääasiassa antamalla pk-yrityksille korkotukilainoja. 3.2.3 UK Steel Enterprise Limited (UKSE) UK Steel Enterprise Limited (UKSE) on osakeyhtiö, joka on erikoistunut kehittämistuen tarjoamiseen. Se on kokonaan CORUS Groupin omistuksessa ja entisen British Steel plc:n perustama. Se on yli 25 vuoden ajan tarjonnut 2 400 pk-yritykselle yli 50 miljoonan punnan (80,6 miljoonan euron) arvosta rahoitusta, josta 39 miljoonaa puntaa (62,9 miljoonaa euroa) on annettu lainoina tai osakepääomana ja loput muussa muodossa. Yhteensä yli 3 700 yritystä on tuettu suoraan joko järjestämällä rahoitustukea tai työtilaa, joissain tapauksissa molempia. Tukea saaneet yritykset ovat arvioiden mukaan luoneet yli 60 000 uutta työpaikkaa. Lisäksi yritysten, joita UKSE:n 1980-luvun alussa perustamat järjestöt ovat tukeneet, on arvioitu luoneen vähintään toiset 50 000 työpaikkaa. 3.2.4 Venture Capital Dortmund GmbH ("Dortmund-hanke") Dortmund-hanke on julkisen ja yksityisen sektorin yhteistyöhanke, jota Dortmundin kaupunki rahoittaa ja hoitaa yhteistyössä yksityisten yritysten, kuten ThyssenKruppin, riskipääomayritysten, yksityisten pääomasijoittajien ja konsultointiyritysten kanssa. Hankkeen tavoitteena on kehitää Dortmundia ja sen ympäristöä perinteisestä raskaan teollisuuden alueesta uuden talouden (sähköinen kaupankäynti, tietotekniikka, mikrojärjestelmätekniikka) keskukseksi. Suunniteltuihin ja (vuonna 2000) aloitettuihin toimiin kuuluu uusien ja toiminnassa olevien yritysten kannustamista tarjoamalla lainoja, riskipääomaa, tiloja ja ammattitaitoisen henkilöstön asiantuntija-apua. Sen lisäksi ulkomaisia yrityksiä kehotetaan investoimaan ja perustamaan yrityksiä alueelle, parannetaan infrastruktuuria ja tarjotaan hallinnollista ja logistista tukea. Rajavastuuyhtiö Venture Capital Dortmund GmbH on Stadtsparkasse Dortmundin tytäryhtiö. Se on yksi Dortmund-hankkeessa mukana olevista pankeista. Vaikka Venture Capital Dortmund (VCD) GmbH perustettiin vasta vuonna 2000, se pystyy hyödyntämään Stadtsparkasse Dortmundin yli 30-vuotisen toiminnan aikana pk-yritysrahoitusalalta hankkimaa kokemusta. VCD:n aloitettua vuonna 2000 liiketoimintansa se on sijoittanut noin 7,7 miljoonaa euroa (15 milj. DEM) yhteensä 10 yritykseen. VCD:ltä rahoitusta saavan yrityksen on oltava pk-yrityksiä koskevien tavanomaisten määritelmien mukainen. Erityistä huomiota saavat pk-yritykset, jotka toimivat tietotekniikan, televiestinnän, mikrojärjestelmätekniikan sekä robotti- tai biotekniikan alalla. VCD:n tekemät pääomasijoitukset ovat keskimäärin noin 256 000 - 511 000 euron (500 000 - 1 000 000 DEM:in) välillä. 4. Täytäntöönpanovälineet 4.1 Euroopan komission ja Euroferin välinen sijoitus- ja hallintasopimus (FMA-sopimus) Euroferillä on itsenäinen harkintavalta hylätä tai hyväksyä yksittäinen takaushakemus. Eurofer-takauksella osittain katettavat riskit on jaettava rahoitusvälittäjän kanssa. Euroferin on raportoitava komissiolle takausrahastoon liittyvistä toimistaan ja annettava sille jäljennökset kaikista toimintaan liittyvistä asiakirjoista ja sijoitustiliotteista. Alkuperäinen takausaika on kaksi vuotta, ja se päättyy vuoden 2003 syyskuun lopussa. Komissio korvaa Euroferille sen FMA-sopimuksen mukaisesti tarjoamista palveluista maksamalla kiinteän hallinnointimaksun, jonka suuruus lasketaan takaussitoumusten perusteella. Takausrahasto lakkautetaan viimeistään vuonna 2011. FMA-sopimus sisältää määräyksiä raportoinnista, tilintarkastuksesta, seurannasta ja valvonnasta. Sopimuksen mukaan Euroopan yhteisöjen tilintarkastustuomioistuimella on oikeus suorittaa tarkastuksia sekä Euroferin että kaikkien lopullisten edunsaajien tiloissa. 4.2 Euroferin ja rahoitusvälittäjien väliset takaussopimukset Nämä sopimukset ovat puitesopimuksia, joissa vahvistetaan Euroferin ja rahoitusvälittäjien hankekumppanuuden ja -yhteistyön ehdot ja edellytykset. Sopimuksissa määritellään muun muassa takausosuus, takausvastuun rajaus ja Euroferin osittain takaamien laina- tai pääomasijoitussalkkujen enimmäisvastuut. Vuonna 2002 Euroferin osittain takaaman salkun enimmäisvastuut voivat olla noin 3 333 000 euroa rahoitusvälittäjää kohti. [14] Eurofer-takausrahasto ei peri maksuja rahoitusvälittäjiltä. [14] Tämä määrä lasketaan 500 000 euron välittäjäkohtaisen rajatun takausvastuun perusteella. Koska takaussopimuksissa takausvastuu rajataan 15 prosenttiin salkusta, salkun määrä lasketaan jakamalla 500 000 euroa 15:llä (= 33 333,33) ja kertomalla saatu tulos 100:lla (= 3 333 333,00). Jos rahoitusvälittäjä ei pysty käyttämään koko takaussalkkuaan kahden vuoden kuluessa takaussopimuksen allekirjoittamisesta, Eurofer joko jakaa käyttämättömän salkun muiden rahoitusvälittäjien kesken tai etsii uuden rahoitusvälittäjän, mahdollisesti jopa uudelta alueelta. 4.3 Takaukset (Takausehdot) Jotta rahoitusvälittäjät voivat saada takauksen tukikelpoisille pk-yrityksille myönnetyille lainoille tai pääomasijoituksille, niiden on tehtävä takaushakemus Euroferille. Eurofer myöntää takaukset komission puolesta ja lukuun. Eurofer päättää periaatteessa itse hyväksyykö se vai hylkääkö se yksittäisen hakemuksen. Kaikista hankkeista, joista on jätetty takaushakemus, raportoidaan säännöllisesti komissiolle, jolle toimitetaan säännöllisesti myös sijoitustiliotteet. Kaikki takaukset raukeavat viimeistään seitsemän vuoden kuluttua lainasopimuksen päivämäärästä tai päivästä, jona pääomasijoitus tehtiin, viimeistään kuitenkin maaliskuussa 2010. Saadakseen Eurofer-takauksen, lainojen tai pääomasijoitusten on täytettävä seuraavat kriteerit: a) Lopullisen edunsaajan on oltava pk-yritys [15] [15] Komission suosituksessa 96/280/EY (EYVL L 107, 30.4.1996, s. 4) säädetyn määritelmän mukaisesti. b) Pk-yrityksen on oltava sijoittautunut EU:n jäsenvaltioon. c) Pk-yrityksen on oltava sijoittautunut alueelle, jolla hiili- ja terästeollisuus on ollut teollisten uudelleenjärjestelyjen kohteena. d) Pk-yrityksen on osoitettava korkeaa innovaatioastetta. [16] [16] "Korkealla innovaatioasteella" tarkoitetaan sitä, että etusija annetaan sellaisille pk-yrityksille, e) Eurofer-takauksella viime kädessä katettava rahoitus on käytettävä johonkin uuteen hankkeeseen tai investointiin. Rahoituksen uudelleenjärjestely on selkeästi poissuljettu. f) Eurofer-takauksella viime kädessä katettavan rahoituksen tarkoituksena on oltava uusien työpaikkojen luominen suoraan tai välillisesti sinä aikana, jona Eurofer-takaus on voimassa. g) Lainan erääntymisaika tai pääoman sijoitusaika on vähintään kolme vuotta. 5. Komission suorittama hankkeen seuranta ja raportointi 5.1 Seuranta Komissio seuraa Euroferin rahastonhoitoa seurantaohjelman avulla, joka on laadittu muiden vastaavien rahastojen seurantaohjelmien mukaisesti. Tällaisia vastaavia rahastoja ovat esimerkiksi työllisyyden edistämistä koskevaan aloitteeseen sisältyvä pk-yritysten takausjärjestelmä ja ETF- käynnistysjärjestelmä, joita EIR [17] hoitaa. Komissio tarkastaa Euroferiltä saadut raportit sekä sijoitustiliotteet ja tekee tarkastuskäyntejä Euroferin, rahoitusvälittäjien ja valittujen lopullisten edunsaajien toimipaikkoihin. [17] Ks. 2.2; neuvoston päätös 98/347/EY, 19.5.1998, EYVL L 155, 29.5.1998, s. 43. 5.2 Raportointi Komissio seuraa ja tarkastaa, että Eurofer noudattaa sopimusvelvoitteitaan. Eurofer-takauksella katettavien pk-yrityslainojen tai pääomasijoitusten lukumääräksi on takausrahaston voimassaoloaikana arvioitu jopa 200. Takausten tarkkaa vaikutusta tai osuutta uusien työpaikkojen syntymiseen ei kuitenkaan voida vielä arvioida. Arviointi suoritetaan rahoitusvälittäjiltä ja lopullisilta edunsaajilta saatavien raporttien ja kyselylomakkeiden vastausten sekä tehtyjen tarkastuskäyntien perusteella. Seuraava hankkeen täytäntöönpanoa koskeva komission kertomus on annettava Euroopan parlamentille vuonna 2003. Tämä toinen kertomus laaditaan sen perusteella, kuinka paljon Eurofer on myöntänyt takauksia talousarvioon alun perin varatusta kokonaismäärästä. Loppukertomus laaditaan sen jälkeen, kun Eurofer-takausrahasto on lakkautettu eli viimeistään vuonna 2011. Liite B5-504 EHTY:stä rahoitettujen toimien asteittaista siirtämistä yleiseen talousarvioon edistävät toimet [18] [18] EYVL L 40, 14.2.2000, s. 980-981: Euroopan parlamentti 2000/81/EY, EHTY, Euratom, Euroopan unionin lopullisesti vahvistettu talousarvio varainhoitovuodelle 2000. Selvitysosa Uusi momentti Euroopan parlamentin päätöslauselma, annettu 15 päivänä marraskuuta 1996 EHTY:n toimien sisällyttämisestä Euroopan unionin talousarvioon (EYVL C 362, 1.12.1996, s. 327). Neuvoston päätöslauselma, annettu 21 päivänä kesäkuuta 1999 Euroopan hiili- ja teräsyhteisön perustamissopimuksen voimassaolon päättymisestä (EYVL C 190, 7.7.1999, s. 1). Määrärahat on tarkoitettu kattamaan toimet, joilla helpotetaan EHTY:stä rahoitettujen toimien ja yleisessä talousarviossa olevien ohjelmien, etenkin rakennerahastojen ja tutkimusta käsittelevien ohjelmien, välistä siirtymää. Sen tarkoituksena on erityisesti tukea toimia, joille ei niiden erityispiirteiden vuoksi ole löydetty vastinetta yhteisöohjelmissa. Sen tarkoituksena on edistää erilaisten tiedotuspisteiden kautta sellaisten innovatiivisten (pk-)yritysten luomista, jotka osallistuvat hiili- ja terästeollisuuden muuntamiseen (yrityshautomot, teollisten välineiden ja rahoitusvälineiden antaminen käyttöön muunnoksen kohteena olevien palkansaajien hyväksi), etenkin ympäristön sekä työterveyden ja -turvallisuuden alalla. Sen tarkoituksena on myös edistää aloitteita, jotka on mahdollisesti kehitetty yhteistyönä (työnantajat ja työntekijät) yritysten tiedotuksen, koulutuksen ja toiminnan vetämisen alalla ja etenkin uudelleenjärjestelyistä johtuvan työajan muuttumisen osalta. Komissio huolehtii siitä, että hankkeiden edunsaajat ovat pääasiassa alueilta, joiden hiili- ja terästeollisuus on kärsinyt teollisista uudelleenjärjestelyistä, jäsenehdokasmaat mukaan lukien. Komissio esittää vuonna 2001 Euroopan parlamentille kertomuksen hankkeiden tuloksista ja näitä määrärahoja saaneista toimista.